open-index/open-wikipedia-markdown huggingface dataset:
סוזן פורד

**סוזן אליזבת' פורד ביילס** (באנגלית:**Susan Elizabeth Ford Bales**; נולדה ב-6 ביולי 1957) היא צלמת עיתונות וסופרת אמריקאית. בתם של נשיא ארצות הברית ה-38 ג'רלד פורד ושל רעייתו בטי פורד.

## ביוגרפיה
פורד נולדה בוושינגטון הבירה והיא בת הזקונים של ג'רלד פורד ובטי פורד. ב-1974 נבחר אביה לנשיא ארצות הברית, ב-1975, שנת סיום לימודיה בתיכון, נערך נשף סיום לימודיה בבית הלבן, זהו נשף הסיום היחידי בהיסטוריה שנערך בבית הלבן.

היא שימשה כמארחת הרשמית בבית הלבן בעת שאמה הייתה בטיפולים עקב סרטן השד בו לקתה.

היא למדה במכללת מאונט ורנון לנשים, מוסד אקדמאי לנשים בלבד בוושינגטון הבירה, אחרי כן היא גם למדה סמסטר אחד באוניברסיטת קנזס. היא הוכשרה כצלמת ועבדה בצילום עיתונאי עבור Associated Press וניוזוויק.

ב-1992 החלה לשמש כחברת הנהלה ב"מרכז בטי פורד", מרכז לטיפול בהתמכרויות, ב-2005 החלה לשמש כיושבת ראש המרכז.

ב-2002 יצא הרומן שכתבה ביחד עם לורה היידן "Double Exposure: A First Daughter Mystery".

## חיים אישיים
ב-10 בפברואר 1979 התחתנה עם צ'ארלס ואנס ששירת בשירות החשאי של ארצות הברית בזמן כהונתו של אביה כנשיא. נולדו להם שתי בנות, טיין מרי ואנס (ילידת 1980) והת'ר אליזבת' ואנס (ילידת 1983). ב-1988 הם התגרשו.

ב-25 ביולי 1989 פורד נישאה לעורך הדין ואדן ביילס, ממנו התגרשה ב-2018. מיד לאחר נישואיהם הם עברו להתגורר בטלסה, אוקלהומה. ב-1997 הם עברו לאלבקרקי, ניו מקסיקו, שם חיו כמעט 12 שנים לפני שחזרו לטלסה ב-2009. לאחר גירושיה עברה להתגורר במקיני, טקסס.

בשנת 2010, בגיל 53, פורד קיבלה דום לב פתאומי תוך כדי פעילות גופנית במכשיר אליפטי.

## קישורים חיצוניים

https://geraldrfordfoundation.org/centennial/oralhistory/susan-ford-bales/

קטגוריה:ילדי נשיאי ארצות הברית
קטגוריה:צלמי עיתונות אמריקאים
קטגוריה:צלמות אמריקאיות
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:בוגרות אוניברסיטת ג'ורג' וושינגטון
קטגוריה:בוגרי אוניברסיטת ג'ורג' וושינגטון
קטגוריה:אמריקאיות שנולדו ב-1957
קטגוריה:אמריקאים שנולדו ב-1957
הבחירות הפרלמנטריות בקנדה 1874

**הבחירות הפרלמנטריות** השלישיות בקנדה מאז איחוד קנדה התקיימו ב-22 בינואר 1874 והיו הבחירות הראשונות בהיסטוריה הקנדית שנערכו ביום אחיד בכל הפדרציה ולא על גבי מספר ימים נפרדים. במהלך הבחירות היו שתי מפלגות מרכזיות, שתי מפלגות משניות ומספר מועמדים עצמאיים. המפלגות המרכזיות היו המפלגה השמרנית בראשות ראש הממשלה המכהן - ג'ון אלכסנדר מקדונלד והמפלגה הליברלית בראשות אלכסנדר מקנזי. המפלגות המשניות היו המפלגה השמרנית-ליברלית, שרצה בחסות המפלגה השמרנית ובמקביל העמידה את מקדונלד כמועמד מטעמה לקדנציה נוספת בראשות הממשלה ומפלגת העבודה השמרנית החדשה שצידדה גם כן במפלגה השמרנית.

הבחירות הללו עמדו בסימן "השערורייה הפסיפית"; שערוריית שחיתות שלטונית שבמהלכה התגלה כי גורמים מרכזיים בממשל מקדונלד לקחו הונאות מידי חברת מסילת הברזל הפסיפית, עליה הוטל מטעם הממשלה לבנות מסילת ברזל מהאוקיינוס האטלנטי ועד האוקיינוס השקט. השערורייה פגעה קשות בתדמית המנהלית של ממשל מקדונלד.

אחוז ההצבעה בבחירות עמד על 69.6% מכל בעלי זכות ההצבעה, ירידה של 0.7 אחוזים מהבחירות הקודמות. המפלגה הליברלית ניצחה ב-128,455 קולות שהיוו 39.5% מכלל ההצבעות ו-129 מושבים בבית הנבחרים של קנדה, הבית התחתון בפרלמנט הקנדי. הקואליציה השמרנית קיבלה 97,925 קולות שהיוו 30.1% מכלל קולות המצביעים. בסופן של הבחירות הפך אלכסנדר מקנזי לראש הממשלה הקנדי הראשון מטעם המפלגה הליברלית.

## תוצאות לפי מפלגה

## קישורים חיצוניים

* בחירות וראשי ממשלה, האנציקלופדיה הקנדית
* תוצאות בחירות בקנדה, 1867 - הווה

1874
קטגוריה:1874
לואנה רדצקי

**לואנה רדצקי** (בגרמנית: **Loana Radecki**; נולדה ב-1963) היא דוגמנית גרמנייה.

## ביוגרפיה
רדצקי נולדה בברלין, כמיס ברלין השתתפה במיס גרמניה וזכתה בתחרות. בתחרות מיס תבל 1983 עלתה לשלב חצי הגמר, באותה שנה גם ייצגה את מדינתה בתחרות מיס אינטרנשיונל.

בתחרות מיס אירופה 1984 הייתה מבין חמישיית הגמר.

ב-1984 הופיעה בסרט התיעודי "Thron und Taxi".

## קישורים חיצוניים

קטגוריה:זוכות מיס גרמניה
קטגוריה:משתתפות בתחרות מיס תבל 1983
קטגוריה:משתתפות בתחרות מיס אינטרנשיונל
קטגוריה:משתתפות בתחרות מיס אירופה
קטגוריה:דוגמניות גרמניות
קטגוריה:דוגמנים גרמנים
קטגוריה:גרמניות שנולדו ב-1963
קטגוריה:גרמנים שנולדו ב-1963
ריקרדו גריר

**ריקרדו גריר** (באנגלית: **Ricardo Greer**; נולד ב-18 באוגוסט 1977 בניו יורק, ניו ג'רזי) להורים שהגיעו מרפובליקה הדומיניקנית. הוא היה שחקן כדורסל בעיקר בליגה הצרפתית ושיחק בנבחרת הרפובליקה הדומיניקנית בכדורסל. הוא האח הבכור של ג'ף גריר.

לאחר סיום בית הספר ריקרדו גריג שיחק בקבוצת אוניברסיטת פיטסבורג. בשנת 2001 הוא השתתף בדראפט של NBA ולא נבחר. בעקבות כך הוא שיחק בקבוצה מסנטו דומינגו ובעונת 2001/2002 המשיך לבי.סי. קייב. החל מעונת 2002/2003 ריקרדו גריר שיחק בעיקר בקבוצות של הליגה הצרפתית העליונה. בתקופה זו הוא פעמים זכה באליפות הליגה (2005 ו-2008), זכייה בגביע צרפת (2007), שחקן זר המצטיין (2010), שחקן מצטיין של גמר הליגה (2005) ובמשך מספר עונות היה בצוות אול-סטאר של הליגה.

כחבר נבחרת הוא השתתף מספר פעמים באליפות האמריקות בכדורסל וזכה איתה במקום הרביעי.

החל משנת 2017 ריקרדו גריר מועסק כמאמן.

## קישורים חיצוניים

קטגוריה:כדורסלנים בולגרים
קטגוריה:כדורסלני בי.סי. קייב
קטגוריה:כדורסלני פו אורטז
קטגוריה:כדורסלני ק. ק. זאדאר
קטגוריה:כדורסלני שטרסבורג
קטגוריה:כדורסלנים אמריקאים
קטגוריה:כדורסלני נאנסי
קטגוריה:אמריקאים שנולדו ב-1977
בימבו

**בימבו** (באנגלית: **Bimbo**) הוא מונח בעגה האנגלית לתיאור אישה מושכת ונראית טוב אך לא אינטליגנטית. מונח זה מבסס את הסטריאוטיפ של "היפה והטיפשה".

במקור המונח בא לשימוש בעשור הראשון של המאה העשרים לתיאור גבר גס רוח ולא אינטליגנטי. מקור המונח בא מהשפה האיטלקית ופירושו תינוק או ילד קטן, בשנות העשרים המונח החל להיקשר לנשים בתרבות הפופולרית. המונח בדרך כלל מכוון לאישה בלונדינית, בעלת גוף חטוב, לבוש חושפני ואיפור כבד.

באנגלית ישנו מונח מקביל לתיאור גבר הנקרא "Himbo".

ב-1920 יצא השיר "My Little Bimbo Down on the Bamboo Isle", אותו הקליטו מספר זמרים, המונח הוזכר בשיר "Barbie Girl".

## בימבוקור
**בימבוקור** הוא מושג תרבותי ואסתטי שמתמקד בניסוח מחדש ובאתגור של הסטריאוטיפ המסורתי של ה"בימבו". במקום המשמעות המקורית של הבימבו כדמות קלילה, ולא רצינית הופך הבימבוקור את המושג “בימבו” והשימוש בו לצורכי העצמה נשית, חירות מינית וביטוי עצמי. בהתאם לכך, המראה ההיפר-נשי והאסתטי המזוהה עם הבימבוקור הופך להיות אמירה פוליטית וגם תרבותית, המבטאת ביקורת על תפקידי המגדר המסורתיים. המושג בימבוקור הופיע ב-2022, כשהמוזיקאית Scene Queen טבעה אותו כשם למיני אלבום שלה.

## דמויות בימבו בתרבות הפופולרית
* קלי באנדי (כריסטינה אפלגייט) בסדרת הטלוויזיה נשואים פלוס
* עוגן (אורלי וינרמן) בקומדיית המצבים שמש

## קישורים חיצוניים

*BIMBOS, ETC.; Addressing The Issue
*Bimbos with Balls! The Rise of the Himbo
*Assessing Gender-Related Portrayals in Top-Grossing G-Rated Films
*Blondes Have More Fun Stereotypes in Pop Culture and their Effect Over Time


## הערות שוליים

קטגוריה:מונחים לנשים
קטגוריה:מילים וביטויים באנגלית
פורמולה 1 עונת 1982

**עונת 1982** הייתה העונה השלושים ושלוש של אליפות הפורמולה 1, שאורגנה על ידי הפדרציה הבינלאומית לרכב (FIA). 11 נהגים שונים משבע קבוצות השיגו ניצחון במהלך העונה. אף נהג לא ניצח יותר משני מרוצים. קקה רוזברג מקבוצת ויליאמס זכה באליפות הנהגים, אף על פי שניצח רק מרוץ אחד במהלך העונה, אך הראה יציבות לאורך העונה והקדים בחמש נקודות את דידייה פירוני וג'ון וטסון. קבוצת פרארי זכתה באליפות היצרנים.

גרנד פרי דרום אפריקה, מרוץ פתיחת העונה, כמעט ולא התקיים עקב שביתה של הנהגים שהייתה חלק מהמאבק המתמשך בין הפדרציה לספורט (FISA) ואיגוד הנהגים (FOCA). המאבק הוביל גם להחרמה חלקית של גרנד פרי סן מרינו.

במהלך העונה מצאו את מותם שני נהגים: ז'יל וילנב, שנהרג במקצה האימון לקראת גרנד פרי בלגיה, וריקארדו פלאטי שנהרג בפתיחת גרנד פרי קנדה. דידייה פירוני, שהתחרה על התואר, נפגע קשה במקצה הדירוג לקראת גרנד פרי גרמניה. פציעה, שבסופו של דבר, הביאה לסיום הקריירה שלו כנהג מרוצים.

## המרוצים בעונה

## דירוג האליפות
### שיטת הניקוד
הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו תוצאות כל המרוצים בעונה.

### אליפות הנהגים

### אליפות היצרנים

## קישורים חיצוניים

* תוצאות מרוצי העונה באתר Formula1.com.
* סיכום העונה באתר MotorSport Magazine.

## הערות שוליים

קטגוריה:עונות בפורמולה 1
קטגוריה:1982 בספורט
שנג'ואו 12

**שנג'ואו 12** (בסינית מפושטת: **神舟**; בפין-יין: **shénzhōu**) היא חללית שנג'ואו סינית ששוגרה ב־17 ביוני 2021 מנמל החלל ג'יוצ'ו'אן. החללית נשאה על סיפונה שלושה טייקונאוטים לעגינה ושהות במודול הליבה טיאנחה של תחנת החלל טיינגונג, תחנת חלל סינית מודולרית. צוות החללית היה המשלחת הראשונה לתחנת החלל החדשה.

## אנשי צוות
חברי הצוות הוכרזו פומבית ב-16 ביוני 2021.

הצוות מנה את:
*  ניי האישנג, ראש הצוות
*  ליו בומינג, מפעיל
*  טאנג הונגבו, מפעיל מערכת

צוות הגיבוי מנה את:
*  דזאי ג'יגאנג, ראש הצוות
*  ואנג יאפינג, מפעילה
*  יה גואנגפו, מפעיל מערכת

## תיאור המשימה
השיגור בוצע ב-17 ביוני 2021 ממרכז שיגור הלוויינים ג'יוצ'ו'אן בעזרת משגר מדגם צ'אנג ז'נג 2F. לאחר כ-6.5 שעות החללית התחברה לתחנת החלל טיינגונג. זה היה ביקור ראשון בתחנת חלל זו. באותו יום אנשי הצוות נכנסו לתחנת החלל והחלו פעולות בהפעלתה.

עוד לפני הגעת הצוות לתחנת החלל, ב-29 במאי לתחנת החלל התחברה חללית אספקה Tianzhou 2. היא התחברה לצד אחורי של מודול "טיאנחה". חברי הצוות טיפלו בהעברת המטען לתחנת החלל.

ב-4 ביולי ליו בומינג וטאנג הונגבו ביצעו פעילות חוץ-רכבית. המטרה הייתה לבדוק חליפת חלל חדשה, להשלים התקנת זרוע רובוטי של תחנת החלל ולהתקין בחלק החיצוני שלה ציודים חדשים. הפעילות נמשכה כ-7 שעות.

ב-20 באוגוסט ליו בומינג וניה האישנג ביצעו פעילות חוץ-רכבית. המטרה הייתה לבדוק חליפת חלל חדשה ולהתקין בחלק החיצוני שלה ציודים חדשים. הפעילות נמשכה כ-6 שעות.

ב-16 בספטמבר חללית התנתקה מתחנת החלל ונחתה בכדור הארץ ב-17 בספטמבר באזור מדבר גובי.

## קישורים חיצוניים

* תיאור המשימה
* תיאור המשימה באתר spacefacts
* פעילות משלחת מס' 1 לתחנת החלל טיינגונג

## הערות שוליים

קטגוריה:תוכנית שנג'ואו
קטגוריה:חלליות סיניות
קטגוריה:2021 ברפובליקה העממית של סין
הפיגוע בשגרירות ישראל במאוריטניה

**הפיגוע בשגרירות ישראל במאוריטניה** התרחש ב-1 בפברואר 2008, כאשר לפחות שלושה חמושים השתייכים לארגון הטרור המוסלמי, אל-קאעידה במגרב האסלאמי פתחו באש מחוץ למתחם שגרירות ישראל בנואקשוט, בירת מאוריטניה. החמושים פצעו שלושה עוברי אורח. לאחר האירוע נעצרו שמונה חשודים בחשד שהיו מערובים בפיגוע.

## היסטוריה
ב-1 בפברואר 2008 תקפו כמה חמושים לא מזוהים את שגרירות ישראל שבנואקשוט, בירת מאוריטניה בעזרת רימונים ואקדח. בסביבות 2:20 לפנות בוקר בין שלושה לשישה חמושים לבושים בטורבן התקרבו לבניין השגרירות ופתחו באש תוך כדי קריאת "אללה אכבר". שומרי השגרירות השיבו באש, ובמהלך קרב היריות נפצעו שלושה עוברי אורח בהם אישה צרפתייה שעברה בסמוך למועדון הלילה. לאחר מכן נמלטו התוקפים ברכב.

בהודעה שכותרתה הייתה "בהורתך, עזה" קיבל ארגון הטרור המוסלמי, אל-קאעידה במגרב האסלאמי את האחריות לפיגוע. כמו כן, הארגון הצהיר שהשגריר הישראלי, בועז ביסמוט היה המטרה והם התכוונו לרצוח אותו.

הפיגוע היה אחרון בשורה של מתקפות ומעשי רצח שבוצעו בתיירים וחיילים במאוריטניה באותה תקופה.

## אחרית דבר
למחרת האירוע, הודיעו הרשויות במאוריטניה כי הם עצרו שלושה חשודים במרחק של כ-150 ק"מ מהבירה. ב-8 בפברואר הוכרז כי שמונה אנשים, בהם אזרח מאלג'יריה נעצרו בחשד שהיו קשורים לפיגוע.

בתגובה לפיגוע, הוחלט כי שגרירויות ישראל ברחבי העולם יהיו במתכונת של כוננות ביטחונית מוגברת, בנוסף לכך איש ביטחון ישראלי הוזמן למאוריטניה כדי להעריך את רמת הסיכון של השגרירות.

## קישורים חיצוניים
* 

## הערות שוליים

מאוריטניה
קטגוריה:מאוריטניה: היסטוריה
קטגוריה:יחסי ישראל–מאוריטניה
שגרירות ישראל במאוריטניה
קטגוריה:פעולות טרור ב-2008
קטגוריה:2008 באפריקה
נירדרז'

**נירדרז**' (בהונגרית: **Nyírderzs**) הוא כפר במחוז סבולץ'-סטמאר-ברג שבצפון מזרח הונגריה.

בדומה ליישובים רבים באירופה, גם אוכלוסיית נירדרז' קטנה בעשרות השנים האחרונות, מ-659 תושבים בשנת 1990 עד 631 תושבים בשנת 2020.

הכפר ואזורו מיושבים לסירוגין מאז המאה ה-13

## יהודי נירדרז'
יהודים הגיעו לנירדרז' במחצית השנייה של המאה ה-18.

בזמן הקרע ביהדות הונגריה לאחר קונגרס יהודי הונגריה בדצמבר 1868 הצטרפו יהודי נירדרז' לזרם האורתודוקסי.

לאחר כניסת הצבא הגרמני להונגריה במרץ 1944 הועברו יהודי המקום לגטו מאטסלקה, ובסוף מאי 1944 הובלו לאושוויץ.

## לקריאה נוספת
* נירדרז' בפנקס הקהילות הונגריה, עמוד 387

## קישורים חיצוניים

* 
* 
* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
עומר טל

**עומר טל** (נולד ב-15 באוקטובר 1992) הוא כדורסלן ישראלי, המשחק בעמדות הרכז והקלע בעירוני נהריה.

## קריירה
טל החל את דרכו במחלקת הנוער של עצמה כפר ורדים, המקום בו גדל. בהמשך הוא עבר לנוער של הפועל גליל עליון. בשנת 2013 החל טל לשחק בבוגרים של הקבוצה. בעונתו הראשונה, שותף טל ב-24 משחקים, בהם העמיד ממוצעים של 4.6 נקודות, 1.4 אסיסטים ו-1.4 ריבאונדים ב-14.5 דקות. בעונתו השנייה, שיפר טל את מעמדו בקבוצה, וב-14 משחקים העמיד ממוצעים של 6.8 נקודות, 2.9 אסיסטים ו-2.2 ריבאונדים ב-20.9 דקות, לפני שעזב את הקבוצה באמצע העונה.

בינואר 2015, חתם טל באנרג'יה רובינאר מהליגה הרומנית ומהיורוצ'אלנג'. טל שיחק בליגה כמקומי בעקבות דרכונו הרומני. ביורוצ'אלנג', שותף טל ב-4 משחקים בהם שיחק רק 1.3 דקות בממוצע למשחק ולא הרבה להרשים. בליגה הרומנית, שותף טל ב-3 משחקים בהם העמיד 0.7 נקודות, 2.0 אסיסטים ו-1.7 ריבאונדים ב-9.0 דקות. בפלייאוף הוא שיחק במשחק אחד בו קיבל 3 דקות בלבד.

לקראת עונת , חתם טל בדינמו בוקרשט. בבוקרשט שותף טל ב-4 משחקים, בהם העמיד ממוצעים של 1.5 נקודות ו-1.5 ריבאונדים ב-9.8 דקות, לפני שעזב את הקבוצה.

בינואר 2016, חזר טל לישראל וחתם עד תום העונה בהפועל מגדל העמק. בקבוצה שיחק טל ב-16 משחקים, בהם העמיד ממוצעים של 10.4 נקודות, 5.8 אסיסטים, 3.8 ריבאונדים ו-1.1 חטיפות ב-30.8 דקות.

ב-8 ביולי 2016, חתם טל בהפועל עפולה. בעפולה העמיד טל ממוצעים של 11.6 נקודות ו-4.4 אסיסטים למשחק.

ב-5 ביוני 2017, חתם טל בהפועל רמת-גן גבעתיים. ברמת גן שותף טל ב-34 משחקים, בהם העמיד ממוצעים של 8.9 נקודות, 2.5 ריבאונדים ו-2.4 אסיסטים ב-24.2 דקות.

ב-19 ביולי 2018, חתם טל במכבי קריית מוצקין. במוצקין שותף טל ב-32 משחקים, בהם העמיד ממוצעים של 10.9 נקודות, 4.1 ריבאונדים ו-3.7 אסיסטים ב-25.8 דקות.

ב-26 ביוני 2019, חתם טל בהפועל חיפה. בחיפה שותף טל ב-21 משחקים, בהם העמיד ממוצעים של 10.3 נקודות, 3.8 אסיסטים ו-2.7 ריבאונדים ב-27.5 דקות. בעקבות מיקומה של חיפה במקום השני בעת עצירת העונה עקב מגפת הקורונה, עלתה הקבוצה יחד עם טל לליגת העל.

ב-2 באוגוסט 2020, חתם טל בהפועל גליל עליון וחזר לקדנציה שנייה בקבוצה. בעונה זו סיימה הקבוצה במקום ה-3 וניצחה בסדרות רבע, חצי וגמר אליפות הליגה ועלתה לליגת העל. טל העמיד ממוצע של 12.7 נק', 5.3 אס' ו-2.9 ריב' ב-27.9 דק' למשחק. את עונת 2021/2022 בליגת העל פתח טל בגליל עליון וב-16 משחקים עלה מן הספסל והעמיד ממוצעים של 4.3 נק' ו-1.8 אס' ב-14.1 דק' למשחק, בפברואר 2022 חתם בהפועל חולון.
יחד עם הפועל חולון זכה באליפות המדינה לשנת 2021/2022.

ב-5 ביולי 2022 חתם טל לשתי עונות בעירוני נהריה מהליגה הלאומית.

## קישורים חיצוניים

## הערות שוליים

קטגוריה:כדורסלני עירוני נהריה
קטגוריה:כדורסלני הפועל חולון
קטגוריה:כדורסלני הפועל גליל עליון
קטגוריה:כדורסלני הפועל מגדל העמק
קטגוריה:כדורסלני הפועל עפולה
קטגוריה:כדורסלני הפועל רמת גן
קטגוריה:כדורסלני מכבי קריית מוצקין
קטגוריה:כדורסלני הפועל חיפה
קטגוריה:כדורסלנים ישראלים
קטגוריה:כפר ורדים: אישים
קטגוריה:ישראלים שנולדו ב-1992
הדיוויזיה ה-292 (ורמאכט)

**הדיוויזיה ה-292** (בגרמנית: **292. Infanterie-Division**) הייתה דיוויזיית חי"ר של גרמניה הנאצית במהלך מלחמת העולם השנייה.

## היסטוריה
הדיוויזיה הוקמה ב-6 בפברואר 1940, בגל ההתגייסות השמיני, במחוז הצבאי השני (פומרניה). היא לחמה במרבית קיומה במסגרת מרכז קבוצת הצבא בחזית המזרחית. בשנת 1941, כחלק מהארמייה הרביעית, היא לחמה בקרב על מוסקבה, ובשנת 1943 לחמה במבצע מצודה.

בסוף 1944 השתתפה הדיוויזיה עם הארמייה התשיעית בלחימה באזור ביצות פריפיאט, אך שחרור השטח הסובייטי המוצלח במהלך מתקפות הקיץ שלהם, מבצע בגרטיון ומבצע לבוב-סנדומייז', הביא לנסיגת כוחות גרמנים בהתמדה; לאחר סדרת קרבות הגנה עזים, הדיוויזיה ה-292 חצתה לבסוף את קו ההגנה של נהר נרב ב-5 בספטמבר 1944.

מול החזית הבלארוסית השנייה בנרב במהלך המזרחי של פרוסיה המזרחית, הושמדה הדיוויזיה במהלך סדרת פעולות הגנה החל מ-14 בינואר 1945. תוך עשרה ימים היא נסוגה לגבול פרוסיה המזרחית, ונותקה מיחידת האם שלה, הארמייה השנייה; עד ה-2 בפברואר היא הגיעה להיילסברג, שם היא הייתה כמעט מוקפת, אך המשיכה לנהל נסיגה קרבית (אם כי הצטמצמה לרמת קמפפגרופה) יחד עם שארית הארמייה הרביעית שנלכדה בכיס היילגנביל. הדיוויזיה הושמדה לבסוף בקרב על העיירה הייליגנביל, שנכבשה ב-25 במרץ. הניצולים נקלטו בדיוויזיה ה-170, כמה מהם פונו דרך פריש האף.

## מפקדים
* מרטין דהמל (6 בפברואר 1940)
* וילי זיגר (29 בספטמבר 1941)
* קורט בדינסקי (אוגוסט 1942)
* וולפגנג פון קלוגה (ספטמבר 1942)
* ריכרד יוהאן (20 ביולי 1943)
* יוהנס גיטנר (30 ביוני 1944)
* רודולף רייכרט (אוקטובר 1944)

## קישורים חיצוניים
* הדיוויזיה ה-292 באתר lexikon-der-wehrmacht 

292
דיוויזיה 292
דייוויד נחום

**דייוויד נחום** (באנגלית: **David S. Nahom**) הוא קצין בדימוס בדרגת לוטננט גנרל המכהן כמפקד פיקוד אלסקה ומפקד חיל האוויר ה-11 של ארצות הברית.

## ביוגרפיה
התגייס לחיל האוויר של ארצות הברית לאחר שסיים לימודי תואר ראשון באוניברסיטת קולורדו. הוא עבר מספר קורסי הכשרה מקצועית וקורס קצינים.

בשנת 1995 הוא מונה לתפקיד קצונה ראשון בטייסת ה-71. בשנים 2000–2001 הוא למד באקדמיה של המטה הכללי.

בשנת 2010 דייוויד נחום מונה למפקד להק המבצעים של חיל האוויר ה-18 ופיקד על היחידה עד ליולי 2012. משם הוא עבר לגזרת האוקיינוס השקט והיה ראש מחלקת המבצעים במטה. במרץ 2013 דייוויד נחום מונה למפקד כנף ה-3 באלסקה.

בספטמבר 2013 דייוויד נחום קיבל את התפקיד הראשון שלו במטה חיל האוויר ובנובמבר 2016 מונה לסגן מפקד אגף התכנון.

בספטמבר 2019 הוא קודם לדרגת לוטננט גנרל ומונה לראש האגף התכנון במטה הכללי של חיל האוויר במקום ג'רי האריס. באוגוסט 2022 מונה למפקד פיקוד אלסקה ומפקד חיל האוויר ה-11 של ארצות הברית עד לפרישתו ב-2024. 

בשנת 2012 פרסם נחום ספר בנושא השגת עליונות בשליטה על האוויר במהלך המלחמה.

במהלך הקריירה הוא צבר כ-3,400 שעות טיסה במטוסי קרב שונים.

## קישורים חיצוניים

*ביוגרפיה באתר חיל האוויר של ארצות הברית

קטגוריה:גנרלים בחיל האוויר של ארצות הברית
קטגוריה:אמריקאים מעוטרי אות לגיון ההצטיינות
קטגוריה:טייסי חיל האוויר של ארצות הברית
קטגוריה:מעוטרי מדליית האוויר
קטגוריה:מעוטרי מדליית השירות המצוין של חיל האוויר
קטגוריה:בוגרי אוניברסיטת קולורדו בולדר
קטגוריה:אמריקאים שנולדו ב-1955
Some Days

**Some Days** הוא אלבום הבכורה של הזמר-יוצר הישראלי דניס לויד. האלבום יצא לאור ב-2 ביולי 2021, על ידי חברת התקליטים אריסטה רקורדס.

## רקע והוצאה
על האלבום הכריז לויד ב-15 ביוני 2021, יחד עם פרסומו של דוקומנטרי קצר הנושא את שם האלבום, יחד איתו פרסם קישור להזמנה מוקדמת של האלבום.

## סינגלים
הסינגל המוביל, "Alien", יצא לאור ב-12 ביוני 2020. הסינגל הגיע למקום הראשון במצעד השבועי של מדיה פורסט ולשני במצעד הרשמי של גלגלצ והופיע במצעדי מוזיקה נוספים ברחבי העולם. הסינגל השני, "Anxious", יצא לאור ב-22 בינואר 2021, והסינגל השלישי, "The Way", יצא ב-4 ביוני. הסינגל השיווקי הראשון מתוך האלבום, "Bottom Line", יצא לאור ב-18 ביוני. סינגל שיווקי נוסף, "Meditation", יצא לאור ב-25 ביוני 2021.

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-2021
קטגוריה:אלבומים באנגלית
קטגוריה:אלבומי חברת אריסטה רקורדס
קאדים אלן

**קאדים פרנק אלן** (באנגלית: **Kadeem Frank Allen**; נולד ב-15 בינואר 1993) הוא כדורסלן אמריקאי, המשחק בעמדת הרכז בפולגור ליברטס מליגת השנייה באיטליה.

## קריירה
אלן החל את קריירת המכללות שלו במכללה הקהילתית של האצ'ינסון, כשבעונתו השנייה הוא נבחר לשחקן העונה בליגה. בעקבות יכולתו הטובה, ב-2015 הוא עבר לאוניברסיטת אריזונה. בעונתו האחרונה באריזונה, אלן העמיד ממוצעים של 9.8 נקודות ו-4.0 ריבאונדים למשחק. בתום העונה הוא נבחר לחמישייה השנייה של העונה ולחמישיית ההגנה של העונה.

אלן נבחר בבחירה ה-53 על ידי בוסטון סלטיקס בדראפט ה-NBA 2017 וחתם על חוזה כפול בקבוצה, שבמסגרתו הוא שיחק במקביל במיין סלטיקס, קבוצת הבת של הסלטיקס מליגת הפיתוח של ה-NBA. ב-29 בינואר 2018, נבחר אלן לשחקן השבוע בליגת הפיתוח, לאחר שקלע 38 נקודות במשחק האחרון. אותו שבוע כלל גם משחק עם 46 נקודות מול לונג איילנד נטס ב-23 בינואר. ב-2 בפברואר 2018, אלן נבחר לחמישיית ההגנה של העונה בליגת הפיתוח, לאחר שהעמיד ממוצעים של 18.0 נקודות, 5.9 ריבאונדים, 5.0 אסיסטים ו-2.6 חטיפות למשחק. ב-15 ביולי 2018, אלן שוחרר מהסלטיקס.

ב-25 ביולי 2018, אלן חתם בניו יורק ניקס. הוא שוחרר מהקבוצה ב-13 באוקטובר, אך חתם קבוצת הבת שלה מליגת הפיתוח, וסטצ'סטר ניקס. ב-14 בינואר 2019, אלן חתם בניקס על חוזה כפול. ב-25 ביוני 2020, אלן שוחרר מהקבוצה.

ב-20 ביולי 2020, אלן חתם בJL בורק מהליגה הצרפתית. במדי בורק שותף אלן ב-6 משחקים, בהם העמיד ממוצעים של 8.8 נקודות, 2.5 אסיסטים, 1.8 ריבאונדים ו-1.2 חטיפות ב-17.3 דקות.

ב-25 בינואר 2021, נכלל אלן בסגל של קאנטון צ'ארג', אך ב-6 בפברואר הוא שוחרר מהקבוצה בלי שרשם הופעה.

ב-17 ביוני 2021, חתם אלן בהפועל חיפה מהליגה הישראלית. בעונה זו העמיד ממוצעים של 13.9 נק', 3.7 ריבאונדים, 3.4 אסיסטים ו-1.8 חטיפות ב-29.5 דק'. נתון אשר זיכה אותו בתואר מלך החטיפות של הליגה יחד עם שותפו לקבוצה גרגורי ורגאס. בשלב הפלייאוף העמיד 12 נק', 3 אסיסטים ו-1.3 ריבאונדים ב-23.7 דק'.
לקראת עונת 2022/23 האריך את חוזהו בחיפה לעונה נוספת.

בפברואר 2023 הואשם אלן בשימוש בסמים אסורים בספורט לאחר שנכשל בבדיקת שתן שבוצעה במסגרת משחק ביורופקאפ, עקב כך הושעה על ידי הפועל חיפה עד לסיום העונה ובסופו של דבר הושעה על ידי פיב"א לתקופה נוספת של 3 חודשים.
## קישורים חיצוניים

## הערות שוליים

קטגוריה:כדורסלנים שהורשעו באימרוץ
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת אריזונה
קטגוריה:כדורסלני בוסטון סלטיקס
קטגוריה:כדורסלני מיין סלטיקס
קטגוריה:כדורסלני וסטצ'סטר ניקס
קטגוריה:כדורסלני ניו יורק ניקס
קטגוריה:כדורסלני בורק באסקט
קטגוריה:כדורסלני הפועל חיפה
קטגוריה:אמריקאים שנולדו ב-1993
ניקולס קלקסטון

**ניקולס דוויר קלקסטון** (באנגלית: **Nicolas Devir Claxton**; נולד ב-17 באפריל 1999) הוא כדורסלן אמריקאי, המשחק בקבוצת ברוקלין נטס מליגת ה-NBA, בעמדת הסנטר. בתחרויות בינלאומיות מייצג קלקסטון את נבחרת איי הבתולה בכדורסל.

## קריירת מכללות
קלקסטון נולד וגדל בעיר גרינוויל שבקרוליינה הדרומית, ובשנת 2017 החל ללמוד באוניברסיטת ג'ורג'יה. בעונתו השנייה בקבוצת הכדורסל של האוניברסיטה הפך לאחד משחקניה המובילים, ורשם ממוצעים של 13.0 נקודות, 8.6 ריבאונדים, 2.5 חסימות ו-1.8 אסיסטים למשחק.

בקיץ 2019 הודיע על עזיבתו את האוניברסיטה, לאחר שנתיים בלבד, לטובת התמודדות לבחירה בדראפט ה-NBA.

## קריירת משחק מקצועית

בדראפט 2019 נבחר קלקסטון על ידי ברוקלין נטס, בבחירה ה-31. הוא ערך את הופעת הבכורה שלו ב-NBA ב-8 בנובמבר, כשרשם שמונה נקודות ושישה ריבאונדים בניצחון 119–115 על פורטלנד טרייל בלייזרס. לאורך עונת הרוקי שלו שותף ב-15 משחקים בלבד, בין היתר בשל פציעה בכתפו השמאלית, במהלך העונה קלע 4.4 נקודות בממוצע למשחק. בינואר באותה שנה השתתף במספר משחקים בקבוצת הבת של הנטס, לונג איילנד נטס. ב-24 ביוני 2024 הודיעו הנטס כי קלקסטון עבר ניתוח מוצלח בכתפו השמאלית וכי הוא צפוי להחמיץ את שארית עונת 2019/2020.

לקראת עונת 2020/2021, הנטס העבירו בטרייד את הסנטר ג'רט אלן כדי לפנות דקות משחק נוספות לטובת קלקסטון שעבר לשחק כסנטר המחליף.

בקיץ 2021, שלחו הנטס את דיאנדרה ג'ורדן בטרייד, וכך קלקסטון הפך לסנטר הפותח בעונת 2021/2022. ב-2 בפברואר 2022, קלע קלקסטון שיא עונתי של 23 נקודות, לצד אחד עשר ריבאונדים וחמש חסימות, בהפסד 112–101 לסקרמנטו קינגס. בפלייאוף של אותה העונה רשם קלקסטון ממוצעים של 10.5 נקודות ו-2.3 חסימות למשחק.

ב-7 ביולי 2022, חתם קלקסטון עם הנטס על חוזה לשנתיים של 20 מיליון דולר.את עונת 2022/2023 הוא סיים את תוך שהוא מוביל את הליגה ב-70.5% מהשדה, יחד עם 2.5 חסימות בממוצע למשחק, השני בליגה, הגיע למקום התשיעי בהצבעות לשחקן ההגנה של השנה.

ב-6 ביולי 2024, קלקסטון חתם מחדש עם הנטס על חוזה לארבע שנים של 100 מיליון דולר.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי קרוליינה הדרומית
קטגוריה:גרינוויל (קרוליינה הדרומית): אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:קרוליינה הדרומית: כדורסלנים
קטגוריה:כדורסלני אוניברסיטת ג'ורג'יה
קטגוריה:בחירות דראפט של ברוקלין נטס
קטגוריה:כדורסלני ברוקלין נטס
קטגוריה:אמריקאים שנולדו ב-1999
סטפדקטומיה

**סטפדקטומיה** (באנגלית: **Stapedectomy**; מילולית: כריתת הארכוף. לעיתים ההליך אינו כרוך בכריתה ואז הוא קרוי: **סטפדוטומיה**, **stapedotomy**) היא הליך כירורגי המבוצע באוזן התיכונה על מנת לשפר את השמיעה. בתהליך זה נכרת הארכוף (מעצמות השמע) ומוחלף בתותבת.

קיבוע של הארכוף גורם ליקוי בהולכת הקול ולאובדן שמיעה. קיבוע הארכוף מתרחש באחד משני מצבים: 1. אוטוסקלרוזיס, תהליך של מינרליזציה לא תקינה של העצם שמביא לקיבועה. 2. מום מולד בארכוף.

בשני המצבים ניתן לשפר משמעותית את השמיעה על ידי כריתת הארכוף והחלפתו בתותבת זעירה או באמצעות יצירת חור בעצם הקיימת ו'הלבשת' תותבת קטנה מיוחדת שמשפרת את התפקוד, הליך זה נקרא **סטפדוטומיה** ולעיתים זהו התהליך המומלץ יותר בקרב מי ששמיעתם נפגעה כתוצאה מאוטוסקלרוזיס.

## גלריה אנטומית

תמונה:Place-des-osselets-Schema.jpg|מיקום שרשרת עצמות השמע באוזן
תמונה:Etrier schéma.png|ארכוף אוזן ימין
תמונה:Stapes human ear.jpg|ארכוף: גודל יחסי


## קישורים חיצוניים
* ניתוח סטפדקטומיה ואוטוסקלרוזיס באתר המרכז הרפואי קפלן

קטגוריה:ערכים שבהם תבנית בריטניקה אינה מתאימה
קטגוריה:אף אוזן וגרון
קטגוריה:פעולות כירורגיות
קלארוטי

**קלארוטי בע"מ** היא חברת תוכנה ישראלית העוסקת בהגנת סייבר למתקני תעשייה.

קלארוטי הוקמה במאי 2015 על ידי אמיר זילברשטיין, שמכהן כיו"ר החברה, גלינה אנטובה, סמנכ"לית פיתוח עסקי, ובני פורת, CTO. נשיא החברה היה נדב צפריר, מנכ"ל קרן הסייבר Team8. זילברשטיין היה גם מנכ"ל החברה, והוחלף בתפקיד זה ביולי 2020 על ידי יניב ורדי.

עם התפתחות המחשוב של מתקני תעשייה גדלה חשיפתם למתקפות סייבר, כגון מתקפת הסייבר על קולוניאל פייפליין. התוכנה של קלארוטי נועדה להגן על רשתות של מתקני תעשייה ממתקפות כאלה. במהלך פעילותה חשפה החברה חולשות אבטחה רבות במערכות בקרה תעשייתית.

עם לקוחות החברה נמנים מפעלים בתחומי חשמל, נפט וגז, כימיקלים, מים, מזון ומשקאות, כרייה ועוד. בשנת 2023 עלו ההכנסות החוזרות השנתיות (ARR) על 100 מיליון דולר.

### גיוס הון
בספטמבר 2016 גייסה החברה 32 מיליון דולר.

ביוני 2018 גייסה החברה 60 מיליון דולר.

בדצמבר 2018 גייסה החברה 8 מיליון דולר.

ביוני 2021 גייסה החברה 140 מיליון דולר. על פי הערכה, גיוס זה משקף שווי של מיליארד דולר לחברה.

בדצמבר 2021 גייסה החברה 400 מיליון דולר, ששימשו לרכישת חברת מדיגייט (Medigate) הישראלית, העוסקת באבטחת תשתיות קריטיות בבתי חולים. אחד המשקיעים בסבב זה הוא סופטבנק, ובעקבות זאת מונה נציגו בישראל, יוסי כהן, לדירקטור בקלארוטי.

במרץ 2024 גייסה החברה 100 מיליון דולר, חלקם באשראי.

בינואר 2026 גייסה החברה 150 מיליון דולר, בהם רכיב סקנדרי (מכירת מניות של עובדים) של כ-40-30 מיליון דולר, לפי שווי של שלושה מיליארד דולר.

## קישורים חיצוניים
* 

* 
* 

## הערות שוליים

קטגוריה:חברות תוכנה ישראליות
קטגוריה:חברות אבטחת מחשבים ישראליות
קטגוריה:תל אביב-יפו: חברות
קטגוריה:ישראל: חברות שהוקמו ב-2015
שלושת המוסקטרים (בית המשפט העליון)

**שלושת המוסקטרים** (באנגלית: **Three Musketeers**) היה כינוי שניתן לשלושה משופטי בית המשפט העליון של ארצות הברית שכיהנו בשנים 1932–1937, ליברלים בהשקפתם, שבאופן כללי תמכו במדיניות הניו דיל של נשיא ארצות הברית פרנקלין דלאנו רוזוולט. השלושה היו: לואי ברנדייס, בנג'מין קרדוזו והרלן סטון. מולם ניצבה קבוצת ארבעת הפרשים - השופטים פירס באטלר, ג'יימס קלארק מק'ריינולדס, ג'ורג' סאת'רלנד וויליס ואן דוונטר. נשיא בית המשפט העליון צ'ארלס אוונס יוז והשופט אוון רוברטס היו בתקופה זו לשון המאזניים. בסיועו של רוברטס, שלטו ארבעת הפרשים על רוב ההחלטות של בית המשפט, שבאמצעותן הם פסלו רבים מחוקי הניו דיל כלא תואמים לחוקת ארצות הברית. אף על פי ששלושת המוסקטרים היו מגוונים מבחינה מפלגתית (סטון היה רפובליקני), השקפותיהם היו זהות בנוגע לחקיקת הניו דיל, וכך הם התלכדו יחדיו.

במהלך מושב בית המשפט של 1935, נהגו ארבעת הפרשים להגיע לעבודתם ולשוב לבתיהם בנסיעה משותפת במכונית אחת כדי לתאם את עמדותיהם ואת טיעוניהם. כדי להתייצב מולם, נהגו שלושת המוסקטרים להיפגש בביתו של ברנדייס בימי שישי אחר הצהריים. עם זאת, ארבעת הפרשים הצליחו לשלוט בהחלטות בית המשפט, ומגמה זו הובילה את הנשיא רוזוולט להגיש הצעת חוק לרפורמה בבית המשפט העליון, הצעה שנויה במחלוקת שפורסמה בפברואר 1937, למנות לבית המשפט העליון שופטים נוספים כדי לשנות את הרכבו. צעד זה הפך לבלתי נחוץ כאשר רוברטס, שבשנים 1935–1936 תמך בכמה מפסקי הדין של ארבעת הפרשים, צידד בשלושת המוסקטרים בפסק הדין שהיווה ציון דרך וניתן במרץ אותה שנה, "מלון החוף המערבי נגד פאריש" , ושנודע בכינוי "השינוי בזמן שהציל תשעה" . פסק דין זה, בנוסף לפרישתו ביוני 1937 של ואן דוונטר והחלפתו בהוגו בלאק והחלפתו של סאת'רלנד בסטנלי ריד בינואר 1938, שניהם תומכים נלהבים של הניו דיל, שמו קץ לשליטתם של ארבעת הפרשים בבית המשפט. ב-1941 ברנדייס, קרדוזו, באטלר ויוז כבר לא כיהנו בבית המשפט. מכל הרכב השופטים שכיהן בתקופה זו נותרו רק סטון ורוברטס, כשסטון קודם לתפקיד נשיא בית המשפט העליון.

שלושת המוסקטרים הצליחו לכפות את השקפתם בפסקי דין רבים. לעיתים קרובות עלה בידם לשכנע את המתנדנדנים יוז ורוברטס, להצטרף אליהם. השלושה הצליחו לאשר את תאימותם לחוקה של רבים מחוקי הניו דיל, כמו חוק החרמת הזהב (Gold Confiscation Act ) של 1934, חוק תקני העבודה ההוגנים של 1938 , חוק רשות עמק טנסי וחוק הביטוח הלאומי . לעיתים עלה בידם לשכנע את חלק מחבורת ארבעת הפרשים להצביע בעד חוקי הניו דיל.

## הערות שוליים

קטגוריה:שופטי בית המשפט העליון של ארצות הברית
קטגוריה:השפל הגדול
Thank You (אלבום של דיאנה רוס)

**Thank You** (בעברית: **תודה לך**) הוא אלבום האולפן ה-25 של הזמרת-יוצרת האמריקאית דיאנה רוס. האלבום יצא לאור ב-10 בספטמבר 2021, על ידי חברת התקליטים דקה. מתוך האלבום יצאו שלושה סינגלים.

זהו אלבומה האולפן הראשון מאז צאת אלבומה ה-24 *[[I Love You (אלבום של דיאנה רוס)|I Love You]]* משנת 2006, והחומר המקורי הראשון מאז צאת אלבומה ה-22 *[[Every Day Is a New Day]]*, משנת 1999.

## רקע והכרזה
האלבום נכתב במהלך הסגר בעקבות מגפת הקורונה בשנת 2020 והוקלט באולפן הביתי של רוס. רוס כתבה יחד את כל 13 הרצועות, ועבדה עם כותב השירים והמפיק ג'ק אנטונוף, כמו גם ג'ימי נייפס, טיילה פרקס וספייק סטנט. ב-17 ביוני 2021, יצא לאור סינגל הבכורה של האלבום הנושא את שמו "Thank You". רוס צפויה לצאת לסיבוב הופעות במהלך שנת 2022 על מנת לקדם את אלבומה.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי דיאנה רוס
קטגוריה:אלבומים באנגלית
קטגוריה:אלבומים שהוקלטו באולפן ביתי
טרנס מאן

**טרנס סטנלי מאן** (באנגלית: **Terance Stanley Mann**; נולד ב-18 באוקטובר 1996) הוא כדורסלן אמריקאי, המשחק בקבוצת ברוקלין נטס מליגת ה-NBA, בעמדות הקלע והסמול פורוורד.

## קריירת מכללות
מאן נולד בברוקלין, ניו יורק, וגדל בעיר לוול שבמסצ'וסטס. בשנת 2015 החל ללמוד באוניברסיטת המדינה של פלורידה, על מנת לשחק בקבוצת הכדורסל שלה תחת המאמן הוותיק לנארד המילטון. לאורך 4 עונותיו עם ה"סמינולס" שיתף פעולה, בין היתר, עם שחקני ליגת ה-NBA לעתיד ג'ונתן אייזק, מליק ביזלי ודוויין בייקון. בעונתו הרביעית והאחרונה בליגת המכללות רשם ממוצעים של 11.4 נקודות, 6.5 ריבאונדים ו-2.5 אסיסטים למשחק. 

## קריירת משחק מקצועית
בדראפט ה-NBA 2019 נבחר מאן על ידי לוס אנג'לס קליפרס, בבחירה ה-48. לאחר עונת רוקי חלשה, בה קלע 2.4 נקודות למשחק בלבד, הציג שיפור בעונתו השנייה ותרם 7.0 נקודות ו-3.6 ריבאונדים בממוצע למשחק כשחקן ספסל בכיר.

ב-6 בפברואר 2025 הועבר בטרייד לאטלנטה הוקס תמורת בוגדן בוגדנוביץ'. 

ב-7 ביולי 2025 הועבר בטרייד משולש לברוקלין נטס בו קריסטפס פורזינגיס עבר לאטלנטה וג'ורג' ניאנג לבוסטון סלטיקס.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ניו יורק: כדורסלנים
קטגוריה:כדורסלני אוניברסיטת המדינה של פלורידה
קטגוריה:בחירות דראפט של לוס אנג'לס קליפרס
קטגוריה:כדורסלני לוס אנג'לס קליפרס
קטגוריה:כדורסלני אגווה קליינטה קליפרס
קטגוריה:כדורסלני אטלנטה הוקס
קטגוריה:כדורסלני ברוקלין נטס 
קטגוריה:אמריקאים שנולדו ב-1996
פסגת אורבאנאק

**פסגת אורבאנאק** או **פסגת אורבנאק** (באנגלית: **Urbanak Peak**) היא פסגה הממוקמת ברכס אוהיו, אשר בהרי הורליק, בארץ מרי בירד שבאנטארקטיקה, בסמוך למדף מירסקי. גובהה 1,819 מטרים מעל פני הים ומהווה את הפסגה ה-2,113 בגובהה באנטארקטיקה. המדרונות הצפוניים של הפסגה הם מדרונות סלעיים חשופים מקרח.

## היסטוריה
### גילוי ומיפוי הפסגה

הפסגה נסקרה לראשונה על ידי משלחת חציית הרי הורליק (Horlick Mountains Traverse party) מטעם התוכנית האנטארקטית של ארצות הברית בדצמבר 1958 (בקיץ האנטארקטי).

### מקור השם

הפסגה נקראת על שמו של ריצ'רד א. אורבאנאק (Richard L. Urbanak), מטאורולוג בתחנת בירד בשנת 1959. שמה ניתן לה על ידי הוועדה המייעצת לשמות אנטארקטיים.

## קישורים חיצוניים
* פסגת אורבאנאק באתר הסקר הגאולוגי של ארצות הברית
* פסגת אורבאנאק באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור פסגת אורבאנאק
* מזג אוויר נוכחי עדכני בפסגת אורבאנאק (לרבות זמני שקיעת/זריחת שמש/ירח עדכניים)
** תחזית מזג אוויר עדכנית ארוכת טווח עבור פסגת אורבאנאק
** נתוני מזג אוויר היסטוריים עבור פסגת אורבאנאק
** סטטיסטיקות מזג אוויר עבור פסגת אורבאנאק

## הערות שוליים

אורבאנאק
יהודה כלץ (הראשון)

רבי **יהודה כלץ** היה ראש ישיבה בממלכת גרנדה ובאלג'יר ומחבר ספרים, אבי משפחת כלץ.

## ביוגרפיה
רבי יהודה כלץ נולד בקסטיליה לשלמה. בשנת ה'רל"ז בעקבות הפרעות הסמוכות לגירוש ספרד עבר לגרנדה שבאותה עת הייתה בשליטה מוסלמית, רבי יהודה הקים שם ישיבה ולימד את התלמידים גמרא עם רי"ף ור"ן ולאחר שהעלה את רמתם התקדם גם לשאר מפרשים, לאחר חמש שנים בשנת ה'רמ"א עבר למלגה ואף שם הקים ישיבה, בשנת ה'רמ"ו כנראה בשל התחלת גירוש ספרד עבר לעיר הונין שבאלג'יר והקים ישיבה, תלמידו רבי עלאל בן יוסף בן סידון שכנעו לעבור לתלמסאן לבית אביו אשר שם החיים יותר נוחים, ולאחר חודשיים עבר לשם, כאות הוקרה לתלמידו על העזרה הקדיש לו את החיבור משיח אלמים, לאחר שנת ה'רנ"ג אין ידיעות על חייו.

בשנת ה'רמ"א מכנה אותו רבי יוסף אושקי "מרנא ורבנא נר ישראל", הוא מופיע בראש החותמים על פסק בעניין קבלת הוראת הרמב"ם בתלמסאן.

## חיבוריו
* חיבורו המפורסם הוא **ספר המוסר** אשר תוכנו הוא קיצור ספר מנורת המאור לרבי ישראל אנקווה, רבי יהודה ערך והשמיט את הנדונים ההלכתיים מהספר וכך הפכו לעממי, הרב מאיר אלבז שיער שלא הייתה כוונתו לחבר ספר אלא להקל על צאן מרעיתו ולכן לא ציין שספרו הוא קיצור, הספר נדפס לראשונה בקושטא בשנת רצ"ז ולאחריו במנטובה שכ"א, ובקראקא שנ"ח, הספר יצא מחדש על ידי מכון אור הצפון. הרב מנחם מנדל קרנגיל כותב שההערות על דרך הקבלה בספר זה הן של רבי משה כלץ, אחיין המחבר. יש מייחסים את הספר לרבי יהודה השני. ויש מייחסים אותו לרבי שלמה בנו של רבי יהודה. רבי משה כלץ כתב הקדמה לספר והוסיף הגהות רבות על פי הקבלה, רבי יצחק בן אליקום מפוזנא חיבר ספר מוסר ביידיש בשם "לב טוב" שבו קיצר את הספר, השל"ה מביא את הספר עשרות פעמים, וגם הרמ"א מביאו.
* **משיח אלמים** - באור לפירוש רש"י לתורה, הספר הועתק על ידי רבי יהודה אלבז ונדפס על ידי נכדו בירושלים תשמ"ו, הרב משה פיליפ ההדיר מחדש את הספר על פי כתב יד נוספים.
* **מבוא התלמוד**, הרב משה הרשלר הדפיס בסיני נה תשכ"ד, את חיבורו מבוא התלמוד אשר בו חמישים ושמונה כללים אשר עלו לו תוך כדי תלמודו.
* תשובה בענייני עגונות, צוטטה על ידי מהר"י בירב ואחרים.

בספר תורה שלמה לרמ"מ כשר הביא באורים ממנו לחומש בראשית, כמו כן בכתב יד קיים דרשות על יציאת מצרים בשם **פי יהודה**.

## לקריאה נוספת
* 
* 
* הרב משה פיליפ, הקדמה לספר **משיח אלמים,** פתח תקווה תשס"א.
* נגה רובין **כובש הלבבות - ספר לב טוב לרבי יצחק בן אליקום מפוזנא ספר מוסר מרכזי באידיש** הוצאת הקיבוץ המאוחד, תשע"ג עמ' 83 והלאה, .
* שלמה זלמן הבלין לתולדות משפחת אלכלץ '''קריית ספר''', מט, תשל"ד, עמ' 643 – 656.
* החיד"א, שם הגדולים מערכת ספרים ערך ספר המוסר, ובהערות.
* 

## קישורים חיצוניים
* 
* 

## הערות שוליים

קטגוריה:נפטרים ב-1500
קטגוריה:מפרשי פירוש רש"י לתורה
קטגוריה:פרשני המקרא
קטגוריה:ראשי ישיבה
קטגוריה:רבנים אלג'יראים
קטגוריה:משפחת כלץ
קטגוריה:יהודי ספרד במאה ה-15
קטגוריה:יהודי אלג'יריה במאה ה-15
יהודה כלץ (השני)

רבי **יהודה [[משפחת כלץ|כלץ]]** (ה'ר"ס בערך – לפני ה'שנ"א) היה רב אלג'יראי, מחבר פירוש מגיד משנה על הלכות שחיטה ברמב"ם.

## ביוגרפיה
נולד לרבי שלמה כלץ וכאביו אף הוא לימד את רבי אברהם גאבישון. בגיל צעיר, חלק על רבי אברהם אבן טוואה.

בה'ש"ג נכבשה תלמסאן וכתוצאה מכך כל הכתובות נעלמו, הרב כלץ ואביו תיקנו כתובות חדשות לכולם. רבי אברהם גאבישון מתאר את המאורע בשנת שנ"א כסיפור היסטורי ששמע מפי מגידי אמת מה שאומר שבשנת שנ"א כבר לא היה בין החיים.

רבי יוסף אלאשקר חיבר (ברפ"ט) את ספרו צפנת פענח לבקשת הרב כלץ, בתשובה לנכדו של הרב כלץ הוא מתואר כנכדו של "רב קדוש וחכם בנעלמות ועשר מאמרות".

## חיבוריו
חיבורו המפורסם הוא פירוש על הלכות שחיטה לרמב"ם אשר נדפס לראשונה בתוך ספר זבחים שלמים לרבי אברהם אנקווה (ליוורנו תרי"ח) והחל משנת ה'תרמ"ב נדפס על ידי מדפיסי ורשא כפירוש מגיד משנה של רבי וידאל די טולושא, תחת הכותרת "פירוש מגיד משנה על הלכות שחיטה אשר היה טמון בכתב יד ולא נדפס מעולם".

שאול ליברמן סבר שהמחבר הוא רבי יהודה הראשון (ללא תימוכין), והסכים עמו ישראל תא שמע, לעומתם שלמה זלמן הבלין הביא כתב יד של רבי יהודה השלישי בו כותב שמחברו הוא זקנו רבי יהודה השני וכך הוכרע הספק.

## קישורים חיצוניים
* שלמה זלמן הבלין, לתולדות משפחת אלכלץ, **[[קריית ספר (כתב עת)|קריית ספר]]** מט, תשל"ד, עמ' 643–656, באתר רמב"י.
* 
* 

## הערות שוליים

קטגוריה:פרשני הרמב"ם
קטגוריה:משפחת כלץ
קטגוריה:רבנים אלג'יראים
קטגוריה:יהודי אלג'יריה במאה ה-16
יהודה כלץ (השלישי)

רבי **יהודה כלץ** היה רב צפון אפריקאי, משורר ורופא. מחכמי אלג'יר.

## ביוגרפיה
נולד לרבי אברהם בן רבי יהודה כלץ השני, היה תלמידו של רבי שלמה דוראן שניים משיריו של הרב כלץ בשבח רבו נדפס בספרו "תפארת ישראל" (ה'שנ"א) שיר נוסף בשבח ספרו של רבו נדפס בספר חשק שלמה על משלי (ה'שנ"ג), מנוסח מצבתו נראה ששימש כרופא.

רבי אברהם אבן טוואה כתב קובץ השגות על פסקיו בהלכות שחיטה. 

הרב כלץ נפטר באלג'יר באייר ה'ש"פ.

## חיבוריו
* **אלף המגן** – חיבור בן אלף בתים על דיני קידושין גירושים מזונות ושבועות, חלקים מהחיבור נדפסו בתוך ספר זכות אבות (ליוורנו תקע"ז, באתר היברובוקס) לרבי אברהם קורייאט, חיבורו השלם מצוי בכמה כתבי יד.
* **שמע שלמה** – דיני טרפות, הספר נדפס על ידי רבי לוי אסולין בתוך ספר זבחי אלהים, (תוניס תרפ"ב, באתר היברובוקס).

שני חיבוריו אלו נכתבו בצורת שיר, בכתב יד קיימות מספר בקשות ממנו וכן קינה על הגביר ר' יעקב ששפורטש שנפטר בשנת ה'שע"ח.

## קישורים חיצוניים
* שלמה זלמן הבלין, לתולדות משפחת אלכלץ, **[[קריית ספר (כתב עת)|קריית ספר]]** מט, תשל"ד, עמ' 643–656, באתר רמב"י.
* 
* 

## הערות שוליים

קטגוריה:אלג'יר: רבנים
קטגוריה:נפטרים ב-1620
קטגוריה:משפחת כלץ
בני רוזנברג

**בני רוזנברג** (16 במרץ 1918 – 14 באוגוסט 1947) היה כותב ומשורר, חבר קיבוץ חצור.

## קורות חיים
רוזנברג נולד לשרה ולמיכאל בעיר בתומי שבגאורגיה. אביו עלה בגפו לארץ ישראל בשנת 1920 וכעבור שנה הצטרפה אליו משפחתו. תחילה התגוררה המשפחה בירושלים, בבית משותף עם משפחת אליעזר בן-יהודה, עימה היו מיודדים. בהיותו כבן עשר, עברה משפחתו לתל אביב. תחילה למד בבית החינוך לילדי עובדים ואחר כך עבר לבית הספר החקלאי מקוה ישראל.

בתקופת לימודיו במקוה ישראל הצטרף לתנועת השומר הצעיר ולאחר סיום לימודיו בבית הספר החקלאי, היה בין מייסדי קיבוץ ג' של השומר הצעיר ובין ראשוני הקיבוץ שעלו להתיישבות בחצור. רוזנברג נהג לכתוב שירים, שחלקם פורסמו ב"על המשמר", ויצירה שחיבר, "הצרצר והנמלים - מחזה לגיל הנעורים: משל עממי ב-3 עלילות" אותה הלחין סשה ארגוב, הועלתה על ידי חברי הקיבוץ.

רוזנברג התגייס ל"הגנה" ובאוגוסט 1947 נסע רוזנברג לישיבת מפקדת ההגנה בתל אביב. בהגיעם אל הכפר אבו כביר, במבואותיה הדרומיים של תל אביב, נתקל הטנדר במחסומים שהציבו ערבים והותקף ביריות. הטנדר התדרדר לתעלה והוא נפגע בראשו. הוא הובהל לבית החולים ושם מת מפצעיו. הובא למנוחות בקיבוצו חצור.

במאמר לזכרו כתב אברהם שלונסקי: “בשם נחבא זה, בני, הדפיס גם את שיריו המעטים, אשר היה בהם ניגון והרבה קשב לניגון שלו ושל זולתו, הזולת אשר אהב – והוא ידע לאהוב אדם ושירה ולהאמין בהם...שנים-שלושה ימים לפני האסון הביא לי את שירו האחרון – 'פרעות בעיר'. עקת צל קברות…ניבא ולא ידע מה ניבא. זהו ניחושנו המריח את האסון בלא דעת"

## יצירותיו
לאחר מותו כונסו שיריו של רוזנברג בשני קבצים שהוציאה ספריית פועלים: "בערוב היום" ו"בטרם טל".
* הצרצר והנמלים - מחזה - הוצאת מחלקת החינוך הבינקיבוצית - כולל את השירים שיר העלבון, שיר ערש, שיר החורף, הצרצר השיכור, שיר הבוקר ומרש העמל, כולם למילותיו של גרשון פלוטקין.
* בטרם טל - שירים - ספריית פועלים - כולל את השירים פרעות בעיר, איך לערטל את האמת, אני אוהב אותך, חברי, מה רב האבק, אביב, בוקר ושוק, הקונכית והים וחדווה.
* בערוב היום - שירים - ספריית פועלים

## קישורים חיצוניים

* תמונת בני רוזנברג בחטיבת יפתח הגדוד השני גדוד הנגב - אתר הפלמ"ח
* 
* 

## הערות שוליים

קטגוריה:חצור (קיבוץ): אישים
קטגוריה:משוררים
קטגוריה:אנשי העלייה השלישית
קטגוריה:בוגרי בית הספר החקלאי מקוה ישראל
קטגוריה:חללי טרור ביישוב
קטגוריה:אישים הקבורים בחצור (קיבוץ)
קטגוריה:ארץ-ישראלים שנולדו ב-1918
קטגוריה:ארץ-ישראלים שנפטרו ב-1947
שולחן באקיי

**שולחן באקיי** (באנגלית: **Buckeye Table**) הוא מישור גדול הממוקם במרכז רכס אוהיו בהרי הורליק המהווים חלק מההרים הטראנס-אנטארקטיים, בארץ מרי בירד שבאנטארקטיקה.

אורכו של המישור 22 קילומטרים;

רוחבו של המישור משתנה בין 9.2 קילומטרים (בנקודה הרחבה ביותר) ל־3.7 קילומטרים (בנקודה הצרה ביותר).

גובהו של המישור 2,362 מטרים מעל פני הים; המישור הוא ההר ה-1,006 בגובהו באנטארקטיקה.

המישור מאופיין בהרים ומצוקים בעל פסגות שטוחות, המכוסים שלג. מצוקיו הצפוניים של המישור תלולים.

המישור מתמזג במדרון מתון ביותר עם הרמה המכוסה קרח שמדרום.

הפסגה ממוקמת בסמוך למדף מירסקי.

המדרונות הצפוניים של הפסגה הם מדרונות סלעיים חשופים מקרח.

## היסטוריה
### גילוי ומיפוי המישור

רכס אוהיו כולו (ובו גם המישור) נסקרו לראשונה על ידי משלחת חציית הרי הורליק (Horlick Mountains Traverse party) מטעם התוכנית האנטארקטית של ארצות הברית בדצמבר 1958 (בקיץ האנטארקטי).

הרי הורליק נחקרו בשנים 1960–1961 ו- 1961–1962 על ידי גאולוגים מהמרכז למחקר הקטבים על שם בירד (Byrd Polar Research Center) באוניברסיטת המדינה של אוהיו, הממוקמת בעיר קולומבוס, בירת מדינת אוהיו שבארצות הברית.

### מקור השם

שמו של המישור הוצע על ידי ויליאם ה. צ'אפמן (William H. Chapman), סוקר מטעם הסקר הגאולוגי של ארצות הברית, אשר השתתף בסקר הרי הורליק בעונת המחקר (הקיץ האנטארקטי) 1960–1961.

רכס אוהיו נקרא על שם אוניברסיטת המדינה של אוהיו, אשר חוקריה חקרו את הרכס. המישור נקרא על שם הכינוי של האוניברסיטה ושל מדינת אוהיו כולה "באקיי" - "**Buckeye**" משמעו עץ ערמון אמריקאי. תושבי אוהיו מכונים "בקאיים" (Buckeyes).

## לקריאה נוספת

• LONG, William Ellis (1964), **[https://etd.ohiolink.edu/apexprod/rws_etd/send_file/send?accession=osu1486565600561055&disposition=inline THE STRATIGRAPHY OF THE OHIO RANGE, ANTARCTICA]**, The Ohio State University

• G. W. Grindley (1967), **[https://www.tandfonline.com/doi/pdf/10.1080/00288306.1967.10426756 The Geomorphology of the Miller Range, Transantarctic Mountains with notes on the glacial history and neotectonics of East Antarctica]**, New Zealand Journal of Geology and Geophysics, 10:2, 557-598, https://doi.org/10.1080/00288306.1967.10426756

## קישורים חיצוניים
* שולחן באקיי באתר הסקר הגאולוגי של ארצות הברית
* שולחן באקיי באתר הגאזט האנטארקטי של ממשלת ניו זילנד
* שולחן באקיי באתר הגאזט האנטארקטי של ממשלת אוסטרליה
* שולחן באקיי באתר הגאזט האנטארקטי המשווה SCAR של ממשלת אוסטרליה
* תצלום שולחן באקיי והר שופף באתר הגאזט האנטארקטי של ממשלת ניו זילנד
* תצלום שולחן באקיי באתר הגאזט האנטארקטי של ממשלת ניו זילנד
* תצלום לוויין של אזור שולחן באקיי

## הערות שוליים

באקיי
טייריס מקסי

**טייריס מקסי** (באנגלית: **Tyrese Maxey**; נולד ב-4 בנובמבר 2000) הוא כדורסלן אמריקאי המשחק בקבוצת פילדלפיה 76' מליגת ה-NBA, בעמדת הרכז.

## קריירת מכללות
בשנת 2019 החל מקסי ללמוד באוניברסיטת קנטקי, ולשחק בקבוצת הכדורסל של האוניברסיטה תחת המאמן ג’ון קליפארי. כבר במשחקו הראשון במדי הקבוצה, שנערך מול אוניברסיטת מישיגן סטייט, קלע 26 נקודות, כולל שלשה מכריעה בדקות הסיום. במהלך עונתו היחידה במכללות שיתף פעולה עם שחקנים בולטים נוספים, בהם עמנואל קוויקלי ואשטון האגנס, והיה מהשחקנים המרכזיים בקבוצה. הוא סיים את העונה עם ממוצעים של 14.0 נקודות, 4.3 ריבאונדים ו-3.2 אסיסטים למשחק, ונבחר לחמישיית הרוקיז של מחוז ה-SEC. קנטקי סיימה את העונה במאזן 25–6, אך טורניר ה-SEC וטורניר המכללות בוטלו בעקבות התפרצות מגפת הקורונה. באפריל 2020 הודיע מקסי על כוונתו לוותר על שלוש שנות הזכאות הנותרות לו בקולג’, ולהעמיד את עצמו לבחירה בדראפט ה-NBA.

## קריירת משחק מקצועית
בדראפט ה-NBA 2020 נבחר מקסי על ידי פילדלפיה 76', בבחירה ה-21. לאחר עונת הרוקי שלו תפקד כמחליפו מהספסל של הרכז בן סימונס, וקלע 8.0 נקודות בממוצע למשחק.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:טקסס: כדורסלנים
קטגוריה:כדורסלני אוניברסיטת קנטקי
קטגוריה:בחירות דראפט של פילדלפיה 76'
קטגוריה:כדורסלני פילדלפיה 76'
קטגוריה:משתתפי משחק האולסטאר של ה-NBA
קטגוריה:אמריקאים ילידי טקסס
קטגוריה:דאלאס: אישים
קטגוריה:אמריקאים שנולדו ב-2000
עמנואל קוויקלי

**עמנואל ג'יילן קוויקלי** (באנגלית: **Immanuel Jaylen Quickley**; נולד ב-17 ביוני 1999) הוא כדורסלן אמריקאי, שמשחק בקבוצת טורונטו ראפטורס מליגת ה-NBA, בעמדות הרכז והקלע.

## קריירת תיכונים ומכללות
קוויקלי נולד בעיר הברה דה גרייס שבמרילנד, וגדל בבל אייר הסמוכה. בקיץ 2017 נבחר להשתתף במשחק מקדונלד'ס אול-אמריקן, לאחר שרשם ממוצעים של 20.8 נקודות, 6.7 ריבאונדים, 6.7 אסיסטים ו-3.7 חטיפות למשחק בליגת התיכונים של מרילנד.

בשנת 2017 החל ללמוד באוניברסיטת קנטקי. בעונתו הראשונה במדי "קנטקי ויילדקטס" מיעט לשחק, וקלע 5.2 נקודות בממוצע למשחק לצדם של טיילר הירו, פי. ג'יי. וושינגטון וקלדון ג'ונסון. בעונת 2018/2019 הפך לאחד השחקנים המובילים של הקבוצה, לצד חברו לקו האחורי טייריס מקסי, והעמיד ממוצעים של 16.1 נקודות, 4.2 ריבאונדים ו-1.9 אסיסטים למשחק. בסיום העונה נבחר לשחקן המצטיין של המחוז הדרום-מזרחי (SEC).

## קריירת משחק מקצועית
בדראפט ה-NBA 2020 נבחר קוויקלי בבחירה ה-25 על ידי אוקלהומה סיטי ת'אנדר, ומיד הועבר בטרייד לניו יורק ניקס. במשחקו ה-14 בלבד ב-NBA, ב-24 בינואר 2021, קלע 31 נקודות בהפסד הניקס לפורטלנד טרייל בלייזרס. לאחר עונת הרוקי שלו קלע 11.4 נקודות בממוצע למשחק.

ב-30 בדצמבר 2023 עבר קוויקלי, יחד עם אר. ג'יי. בארט ובחירת דראפט בסיבוב השני ב-2024, מהניקס לטורונטו ראפטורס, תמורת 3 משחקני טורונטו.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי מרילנד
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מרילנד: כדורסלנים
קטגוריה:כדורסלני אוניברסיטת קנטקי
קטגוריה:בחירות דראפט של אוקלהומה סיטי ת'אנדר
קטגוריה:כדורסלני ניו יורק ניקס
קטגוריה:כדורסלני טורונטו ראפטורס
קטגוריה:אמריקאים שנולדו ב-1999
משה בן שם טוב אבן חביב

**משה בן שם טוב אִבְּן חביב** (1450–1520) היה משורר ומדקדק עברי.

## ביוגרפיה
אבן חביב נולד בליסבון שבפרטוגל במחצית השנייה של המאה החמש עשרה. נדד בספרד, ארצות ערב, אולי גם בצרפת, ולבסוף התיישב בקהילה היהודית שבעיר ביטונטו שבדרום איטליה. העביר בספריו את תורת הדקדוק ומלאכת השיר של חכמי ספרד והיה גם בקיא בפילוסופיה. פירושו לספר "בחינת עולם" מאת ידעיה הפניני מצוטט על ידי מפרשיה המאוחרים יותר של היצירה.

## כתביו
* **תוצאות חיים: פרוש בחינת עולם לידעיה הפניני** – פירוש לספרו של ידעיה הפניני, בחינת עולם
* **מרפא לשון** – ספר על הדקדוק העברי
* **פרח שושן** – ספר על הדקדוק העברי
* **דרכי נועם** – ספר על דרכי השיר
* **פרוש מלות ההגיון לרמב"ם**

## הנצחה
על שמו רחוב ברמת גן.

## לקריאה נוספת

* אריה שיפרס, "משה בן חביב: משורר ומהגר", **סטודיה רוזנטליאנה**, כרך 35, מס' 2, 2001, ע' 172–183 (באנגלית).

## קישורים חיצוניים
* 
* 
* 
* 

## הערות שוליים

קטגוריה:מדקדקי העברית בימי הביניים
קטגוריה:ליסבון: אישים
קטגוריה:נפטרים ב-1520
קטגוריה:יהודי פורטוגל במאה ה-15
קטגוריה:יהודי איטליה במאה ה-15
קו סולנצבסקאיה

**קו סולנצבסקאיה** (ברוסית: **Солнцевская линия**) (קו מס' 8A) הוא קו ברכבת התחתית של מוסקבה.

קו סולנצבסקאיה ממוקם בשטחי המחוז המרכזי, המערבי, ומוסקבה החדשה. הקו כולל 14 תחנות, אורכו 30.9 ק"מ, וזמן הנסיעה הממוצע בו הוא 41 דקות.

הקטע הראשון של הקו מתחנת דלובוי צנטר עד תחנת פארק פובדי נפתח ב-31 בינואר 2014.

נכון לעכשיו אין לקו סולנצבסקאיה קשר ישיר עם קו קלינינסקאיה, המוצג בתרשימים באותו צבע צהוב ומספר 8. פרויקט חיבור שני הקווים לקו קלינינסקו-סולנצבסקאיה אחד , קיים כבר כמה עשורים, אולם בדיקת האפשרות והתזמון להקמת קו זה תהיה רק לאחר שנת 2023 ,עם סיום בניית קו הטבעת הגדול.

## קישורים חיצוניים
* קו סולנצבסקאיה באתר nashemetro.ru

## הערות שוליים

קטגוריה:קווי הרכבת התחתית של מוסקבה
פייטון פריצ'רד

**פייטון מייקל פריצ'רד** (באנגלית: **Payton Michael Pritchard**; נולד ב-28 בינואר 1998) הוא כדורסלן אמריקאי, שמשחק בקבוצת בוסטון סלטיקס מליגת ה-NBA, בעמדת הרכז.

## קריירת מכללות
פריצ'רד נולד בעיר טואלטין שבאורגון, ובשנת 2016 החל ללמוד באוניברסיטת אורגון. בעונת 2016/2017 הוביל את קבוצת "אורגון דאקס", לצדם של דילון ברוקס, טיילר דורסי, ג'ורדן בל וכריס בושיי, למעמד פיינל פור טורניר אליפות המכללות בכדורסל, בפעם השנייה בלבד בתולדותיה. ב-3 העונות הבאות הציג שיפור הדרגתי בתפוקתו, עד שבעונת 2019/2020 העמיד ממוצעים של 20.5 נקודות, 5.5 אסיסטים, 4.3 ריבאונדים ו-1.5 חטיפות למשחק. בסיום אותה עונה נבחר לשחקן המצטיין של "מחוז Pac-12".

## קריירת משחק מקצועית
בדראפט ה-NBA 2020 נבחר פריצ'רד בבחירה ה-26, על ידי בוסטון סלטיקס. לאורך עונת הרוקי שלו שימש כמחליפו הראשי מהספסל של הרכז קמבה ווקר, וקלע 7.7 נקודות בממוצע למשחק.

בעונת 2024/2025 זכה פריצ'רד בתואר השחקן השישי של העונה.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי אורגון
קטגוריה:כדורסלנים אמריקאים
קטגוריה:אורגון: כדורסלנים
קטגוריה:כדורסלני אוניברסיטת אורגון
קטגוריה:בחירות דראפט של בוסטון סלטיקס
קטגוריה:כדורסלני בוסטון סלטיקס
קטגוריה:אמריקאים שנולדו ב-1998
רוברט איוואנוב

**רוברט איוואנוב** (בפינית: **Robert Ivanov**; נולד ב־19 בספטמבר 1994) הוא כדורגלן פיני המשחק בעמדת המגן בקבוצת אסטרס טריפוליס ובנבחרת פינלנד.

## קריירה
איוואנוב נולד בהלסינקי, פינלנד ב-19 בספטמבר 1994, לאם פינית אינגרית ולאב רוסי. הוא גדל במשפחת ספורטיבית. אביו ולדימיר איוואנוב (מת ב־2014) שיחק כדורגל, ואמו, נלי פאקי, היא אינגרית במוצאה, ששיחקה כדוריד ושיחקה בנבחרת אסטוניה ובקבוצת ספרטה, עמה זכתה באליפות פינלנד בכדוריד בעונת 1997. משפחתו של רוברט דוברת רוסית, והוא גם למד רוסית בבית הספר מכיתות א'-ו'. בילדותו, בנוסף לכדורגל, שיחק גם כדוריד וכדורסל, אך בסופו של דבר החליט להתמקד בכדורגל ושיחק במדי HIK ולאחר מכן שיחק בקבוצת PK-35, משנת 2003 ושיחק בקבוצת הנוער עד 2013.
### מועדונים
רוברט שיחק במועדונים מיליפורו (Myllypuro), ויקינגיט (Viikingit) והונקה אספו (Honka) מהליגה הפינית. הוא נכלל בהרכב קבוצת החודש של ליגת Veikkausliiga ליולי 2018 וספטמבר 2018. 

ברמה הבוגרת החל לשחק במועדונים בליגה השלישית בפינלנד. בשנת 2014 שיחק במועדון מליופורו, ובשנת 2015 הוא הפך לשחקן ויקינגיט. במקביל לכדורגל, איוואנוב שירת בצבא הפיני. לפני פתיחת עונת 2016 הוא חתם על חוזה במועדון אחר מהליגה השלישית, הונקה, במדיה השיג עלייה לליגת יוקונן באותה עונה. בשנת 2017 הוא המשיך לשחק בקבוצה וסיים איתה במקום השני בליגה. על פי תוצאות הפלייאוף עם מועדון HIFK, הונקה חזרה לליגת העל הפינית בכדורגל.

ב־1 בספטמבר 2020 הוא חתם על חוזה לשנתיים במועדון ורטה פוזנן מליגת העל הפולנית.

ב-13 באוגוסט 2025 חתם באסטרס טריפוליס.

### נבחרת פינלנד
הוא ערך את הופעת הבכורה שלו בנבחרת פינלנד בכדורגל ב־8 בינואר 2019 במשחק ידידות מול שוודיה, כשעלה כמחליף של אלבין גרנלונד בדקה 85.

איוואנוב זומן למשחק הידידות וליורו 2020 לפני המשחק מול שוודיה ב־29 במאי 2021.

## קישורים חיצוניים

## הערות שוליים

קטגוריה:כדורגלנים פינים
קטגוריה:מגני כדורגל פינים
קטגוריה:הלסינקי: כדורגלנים
קטגוריה:כדורגלני איינטרכט בראונשווייג
קטגוריה:כדורגלני נבחרת פינלנד
קטגוריה:ספורטאים זרים בפולין
קטגוריה:ספורטאים פינים בגרמניה
קטגוריה:כדורגלני יורו 2020
קטגוריה:כדורגלני אסטרס טריפוליס
קטגוריה:פינים שנולדו ב-1994